28.06.2024

Domnului Ion-Marcel CIOLACU,

Prim-ministru al României

și

Domnului Ștefan-Radu OPREA,

Ministrul Economiei, Antreprenoriatului și Turismului

**Subiect: Propuneri de măsuri de recuperare și reziliență în industria textilă**

Stimate Domnule Prim-ministru,

Stimate Domnule Ministru,

Prin prezenta, vă transmitem propunerea noastră de program guvernamental destinat revitalizării și dezvoltării industriei textile din România, având în vedere importanța acestui sector pentru economia națională și provocările semnificative cu care se confruntă în prezent, aspecte pe care Braiconf le-a adus la cunoștință în ultimii 3 ani.

Anexăm la această scrisoare **atât propunerea completă a programului, cât și un rezumat al acestuia**, pentru a vă facilita analiza și evaluarea măsurilor propuse.

Propunerea noastră **se concentrează pe măsuri urgente și pe termen lung,** necesare pentru a sprijini companiile din acest sector și pentru a le pregăti pentru noile cerințe și reglementări impuse de Uniunea Europeană.

Considerăm că aceste măsuri **sunt esențiale pentru a preveni dispariția unui sector de tradiție al economiei românești** și pentru a transforma industria textilă într-un pilon de creștere economică și de competitivitate la nivel european.

Vă stăm la dispoziție pentru orice clarificări suplimentare și pentru a discuta în detaliu propunerile noastre. Suntem convinși că, printr-un efort comun, putem revitaliza acest sector și putem asigura un viitor prosper pentru industria textilă din România.

În încheiere, subliniem **angajamentul comun al semnatarilor acestei scrisori**, respectiv Constantin Stefan, Presedinte CA Braiconf SA, împreună cu domnul Florian Marin, Președinte al Federației Sindicatelor Libere din România, **în vederea promovării și implementării acestui program.**

Vă mulțumim pentru atenția acordată și așteptăm cu interes răspunsul dumneavoastră, sperând într-o colaborare fructuoasă și în beneficiul direct al economiei românești.

Cu deosebită considerație,

Constantin Stefan,

Președinte CA Braiconf SA

\_\_\_\_\_\_\_\_\_\_\_\_\_\_\_

Florian Marin,

Președinte al Federației Sindicatelor Libere din România

\_\_\_\_\_\_\_\_\_\_\_\_\_\_\_

**Anexe:**

 **1.** Propunerea completă de program guvernamental pentru industria textilă din România;

 **2.** Rezumatul propunerii de program guvernamental pentru industria textilă din România;